cyanic-selkie/wikianc huggingface dataset:
Jäähoki 1952. aasta taliolümpiamängudel
thumb|270px|right|[[Kanada jäähokikoondis|Kanadat esindas Edmonton Mercurys, kes kandis turniiri ajal seda särki]] thumb|270px|right|[[Sven Tumba lööb värava Lääne-Saksamaa vastu, 18. veebruaril 1952. Rootsi võitis 7:3.]] Meeste jäähokiturniir 1952. aasta taliolümpiamängudel Norras Oslos oli 7. olümpiaturniir, mis oli ühtlasi 19. maailmameistrivõistlused ja 30. Euroopa meistrivõistlused. Olümpiaturniir toimus 15.–25. veebruarini. Enamik matše peeti vastvalminud Jordal Amfi jäähallis, vaid mõned mängud peeti mujal, Dælenenga (Oslos), Kadettangeni (Sandvika), Marienlysti (Drammen) ja Lillestrømi (Lillestrøm) staadionidel. Kanada, keda esindas Edmonton Mercurys, võitis kuuenda olümpiakulla ja tuli 15. korda maailmameistriks. Parima tulemuse saanud Euroopa meeskond Rootsi võitis pronksmedali ja tuli kuuendat korda Euroopa meistriks.
1950. aastal algasid arutelud selle üle, kas jäähoki kaasatakse 1952. aasta taliolümpiamängudele või mitte. Rahvusvaheline Olümpiakomitee (ROK) otsis kindlust, et osalevad meeskonnad järgivad pigem oma amatööride koodeksit kui Rahvusvahelise Jäähokiföderatsiooni (IIHF) koodeksit, ning soovis ka IIHF-i presidendi Fritz Kraatzi läbirääkimistest välja jätta. IIHF-i endine president W. G. Hardy ja sekretär George Dudley leppisid kokku, et nende tingimuste üle läbirääkimisi ei peeta ega hakata ka Kraatzi tagasi lükkama. Dudley eeldas, et IIHF arutaks selle asemel oma 1952. aasta jäähoki maailmameistrivõistluste korraldamist, ja väitis, et ilma jäähokit arvestamata oleksid olümpiamängud rahaliselt ebaõnnestunud. 1951. aastal otsustati hoki 1948. aasta mängudega seotud vastuolude tõttu olümpiakavast välja jätta. Samal aastal Rumeenias toimunud ROK-i kongressil see aga taastati. W. G. Hardy pooldas Nõukogude Liidu jäähokikoondise kaasamist eeldusel, et puudub poliitiline sekkumine. Vaatamata tema poolehoiule ei taotlenud Nõukogude võimud õigel ajal turniirile pääsu.
Esimest korda pärast teist maailmasõda lubati Saksamaa Liitvabariigil taas turniirist osa võtta. Seevastu Austria rahvuslik olümpiakomitee laskis 30. novembril 1951 osalemisest teatamise kuupäeva mööda minna. Esimest korda osalesid olümpiaturniiril Soome ja korraldajamaana Norra.
Turniir peeti sarnaselt eelmiste taliolümpiamängudega liigasüsteemis. Kanada võitis oma kuuenda olümpiakulla jäähokis ja tuli ka maailmameistriks. Alles 2002. aastal võidutsesid nad uuesti. Hõbemedal läks USA-le, kes sai leevendada oma pettumust oma kehva esinemise pärast eelmistel olümpiamängudel.
Koivaliina mõis
Mõisa suurus
Bienenstammi andmetel oli mõisa suurus 1816. aastal 18 ja 5/8 adramaad, sellele allus 479 mees- ja 561 naishinge.
Aastal 1627 oli mõisa suurus 12 ja 3/4 adramaad, reaalselt hariti aga 16 ja 1/8 adramaad maad. Aastal 1641 oli adramaid 36 ja 7/8, aastal 1688 aga 30 ja 1/4 ning aastal 1734 vaid 22 ja 7/8. Aastal 1758 oli mõisa suurus 23 ja 7/8 adramaad. Aastal 1823 oli selle suurus 15 ja 1/2 adramaad. Aastal 1832 oli mõisal 16 ja 3/4 adramaad maad, aastal 1881 oli neid aga 12 ja 35/80, lisaks allus mõisale 19 ja 60/80 adramaad mõisale kuuluvate talude valduses.
Agraarreformi ajal oli Koivaliina mõisa (Schloß-Adsel) pindala koos Dārta karjamõisaga ja Koivaliina kirikumõisaga 2665,44 hektarit.
Karjamõisad
Aastal 1816 kuulus mõisale kaks karjamõisa: Heinricshof ja Dārta karjamõis (Dorotheenhof).
Katrin Ventsel
Katrin Ventsel on volitatud ehitusinsener (tase 8). Ta on läbinud täiendkoolitusi ärikorralduses, kaasaegsetes insenerilahenduste ja ehitusjuhtimise meetodites, ehitusprojektide koostamises ning projekteerimise ja ehitamisega seotud seadusandluses.
Erialane tegevus
Katrin Ventsel on tuntud erinevate objektide projekteerimise juhina ning arhitektuursete lahenduste loomiseks professionaalsete loovmeeskondade komplekteerijana. Ventsel orienteerub oma töös lõpptulemusele ning peab mahukate arhitektuuriprojektide juures oluliseks partneritevahelise usalduse ja motivatsiooni loomist. Juhina lähtub ta põhimõttest, et arhitekt töötab efektiivselt, kui saab keskenduda loomingule ning tal on toeks toimiv meeskond, samuti et arhitektide bürood juhtides peab arvesse võtma iga arhitekti isiklikku ambitsiooni, et säde ei kustuks.
Katrin Ventsel on arhitektuuribüroo Pluss esindajana olnud Eesti Ehituskonsultatsiooniettevõtete Liidu juhatuse liige. Ta on osalenud lektorina Äripäeva 2015. aasta kinnisvarakonverentsil. Alates 2019. aastast on Katrin Ventsel olnud tegev Arhitektuurikeskuse erinevates töörühmades. 2021. aastast kuulub ta Eesti Arhitektide Liidu projekteerimise rahastamise komisjoni töörühma.
Valitud projekte
2020
·      Paepargi korterelamud, Tallinn. Projekteerimise juhtimine;
·      Peterburi tee 1a ärihoone, Tallinn. Projekteerimise peatöövõtu juhtimine;
2019
·      Haljala Kool. Projekteerimise peatöövõtu juhtimine, projekti järelevalve tegevuse korraldamine;
·      Rail Baltica Pärnu reisijate terminali hoone ja ümbritsev ala. Projekteerimise peatöövõtu juhtimine, projekti järelevalve tegevuse korraldamine;
2018
·      Äri- ja majutushoone Sepise 8, 10; Valukoja 10, Tallinn. Projekteerimise juhtimine, projekti järelevalve tegevuse korraldamine;
·      Sepapaja 10 multifunktsionaalne ärihoone, Tallinn. Projekteerimise peatöövõtu juhtimine;
·      Ehitajate tee 91; Kadaka tee 141; 143 kortermajad, Tallinn. Projekteerimise juhtimine;
·      Aidu veespordikeskus, Aidu küla, Ida-Virumaa. Projekteerimise juhtimine;
2017
·      Büroohoone Riias, Skanstes Street 25; 27. Projekteerimise peatöövõtu juhtimine;
·      Manufaktuuri kortermajad, Kopli - Sitsi Manufaktuuri 14, Tallinn. Projekteerimise juhtimine;
2016
·      Äripindadega korterelamu, Pärnu mnt 31; 33 Tallinn. Projekteerimise peatöövõtu juhtimine;
2015
·      Madala 16 parkimistasandiga kortermaja, Tallinn. Projekteerimise peatöövõtu juhtimine järelevalve tegevuse korraldamine;
·      Järvevana 7b büroohoone, Tallinn. Projekteerimise juhtimine;
·      Äripindadega korterelamud Staapli 3, 4, 8, 12 Ümbritseva ala, sh kaid, rannapromenaad, ellingupark, kvartali tänavate projekteerimine. Projekteerimise juhtimine, projekti järelevalve tegevuse korraldamine;
·      Korterelamud, C.R.Jakobsoni 7, Tallinn. Projekteerimise peatöövõtu juhtimine;
2014
·      SA Põhja - Eesti Regionaalhaigla  Mustamäe PAT-, C- korpuse ja parkla etapiline rekonstrueerimine, J. Sütiste tee 19, Tallinn. Projekteerimise peatöövõtu juhtimine, projekti järelevalve tegevuse korraldamine;
·      Äripindadega korterelamu, Poordi 1, Tallinn. Projekteerimise peatöövõtu juhtimine;
·      Stroomi kaubanduskeskus, Madara 5a, Tallinn. Projekteerimise peatöövõtu juhtimine;
·      Panorama City kaubandus- ja meelelahutuskeskus, Tallinn. Projekteerimise peatöövõtu juhtimine;
Viited
·      „Ventsel: Ilus maja ei pruugigi kallim olla“, Kristina Traks. Äripäev, 18. veebruar 2015.
Allikad
1.   "Arhitektuuribüroo Pluss OÜ töötajad".
2.    „Pluss on parem kui miinus“, Äripäev. 14. veebruar 2020.
Lubin
Lubin (saksa Lüben) oli linn Poolas Alam-Sileesia vojevoodkonnas, Lubini maakonna halduskeskus. Lubin asub Wrocławi kesklinnast umbes 67 km lääneloodes ja Legnicast ligikaudu 22 km põhjas.
Lubin sai linnaõigused 1295. aastal. Teises maailmasõjas hävis umbes 70% linnast. Kuni 1945. aastani oli linn Saksamaa koosseisus.
Lubinis asub ettevõte KGHM Polska Miedź, mis tegeleb vase ja hõbede tootmisega.
Nöbinina
"Nöbinina" on 2011. aastal Eestis valminud kümneosaline seriaal lastele.
Stsenaariumi kirjutas Kristiina Kassi raamatu "Nõianeiu Nöbinina" ainetel ja loo lavastas režissöör Elo Selirand.
Peaosa mängib Mari Pokinen, teistes rollides on Kersti Tombak, Anu Lamp, Ülle Kaljuste, Hannes Kaljujärv, Laura Nõlvak, Tanel Ingi, Päär Pärenson, Mirtel Pohla, Krista Lensin, Ott Kartau, Kaidor Kahar, Priit Volmer ja teised. Laulud lõi Peeter Volkonski.
Dev Patel
Dev Patel (sündinud 23. aprillil 1990 Londonis ) on gudžarati päritolu Suurbritannia filminäitleja, kes sai rahvusvaheliselt tuntuks osatäitmisega Danny Boyle'i 2008. aasta filmis "Rentslimiljonär".
Päritolu ja kooliaastad
Dev Patel sündis Suurbritannia pealinna Londoni Harrow' linnaosas. Tema ema Anita töötab hooldajana ja tema isa Raj on infotehnoloogiaettevõttes raamatupidaja. Mõlemad vanemad on gudžarati päritolu hindud, kes sündisid Keenia pealinnas Nairobis, kus on ajalooliselt välja kujunenud suur india kogukond. Teismelisena emigreerusid nad mõlemad Suurbritanniasse ja tutvusid omavahel alles Londonis. Ta kasvas üles hinduismi tavade keskel ja külastas regulaarselt templit.
Tegelemine võitluskunstidega
thumb|Dev Patel "Skinsi" peol (2007)
Patel on öelnud, et lapsena oli ta "pagana energiline" ja sattus seetõttu koolis alatasa probleemidesse. 2000. aastal hakkas ta võtma taekwondo tunde. Ta võistles regulaarselt nii rahvuslikel kui ka rahvusvahelistel meistrivõistlustel, muuhulgas 2004. aasta oktoobris toimunud taekwondo maailmameistrivõistlustel Dublinis, kus ta võitis pronksmedali. Sel ajal oli Patelil taekwondo ' s punane vöö. Ta pääses poolfinaali, kus ta kaotas iirlasest musta vöö omanikule Niall Fitzmaurice'ile ja tuli kolmandale kohale. Must vöö anti talle 11. märtsil 2006.
Karjäär näitlejana
thumb|Dev Patel ja Freida Pinto (2008)
Patel alustas karjääri näitlejana, kui ta kandideeris telekanali E4 teismelistele mõeldud telesarja "Skins". Pateli ema nägi ajalehes kuulutust, millega otsiti sarja osatäitjaid ja viis ta katsetele, kuigi järgmisel päeval oli Patelil koolis eksam. Pärast kahte prooviesinemist osutus ta valituks Anwar Kharrali, pakistani päritolu muslimist Briti teismelise rolli. See roll kujundati lõplikult välja alles pärast Pateli valituks osutumist ja nii võeti selle kirjutamisel arvesse tema iseloomujooni. Patelil ei olnud varasemat kogemust kutselise näitlejana ja ta on öelnud, et "esimesel võttepäeval ei teadnud ma tõesti, mida teha". "Skinsi" esimene hooaeg jõudis eetrisse jaanuaris 2007. See võitis 2008. aastal Rose d'Ori auhinna draama kategoorias ja kandideeris ka BAFTA auhinnale parima draamasarja kategoorias. Patel jätkas Anwarina ka "Skinsi" teisel hooajal, mis läks eetrisse veebruaris 2008. Sarja teine hooaeg sai 2009. aastal BAFTA auhinnatseremoonial Philipsi publikuauhinna.
Täispikas filmis osales Patel esimest korda Jamal Malikina Danny Boyle'i filmis "Rentslimiljonär". Jamal Malik on filmis India muslimist poss, kes sünnib ja kasvab üles vaesuses Mumbais. Boyle kaalus peaosatäitjana sadu noori meesnäitlejaid, kuid leidis, et enamik Bollywoodi esinäitlejaid on "tugevad, kenad kangelastüübid" ega vastanud tema ettekujutusele, milline Malik peaks olema. Üht tõenäolisemat kandidaati sellesse rolli, Ruslaan Mumtazi pidas filmi produtsent liiga ilusaks. Boyle'i 17-aastane tütar juhtis ta tähelepanu telesarjale "Skins" ja seal mänginud Patelile. Pärast viit prooviesinemist otsustas Boyle augustis 2007 tema kasuks. Boyle on ise öelnud: "Ma tahtsin kutti, kes ei paista kohe potentsiaalse kangelasena; ma tahtsin, et ta teeniks selle staatuse filmi jooksul välja." Rolliks valmistumisel käis Patel Boyle'iga kaasas võimalikke võttepaiku otsimas ja sai nii oma silmaga näha elu Dharavi slummides. Samuti töötas ta rolli sisseelamiseks ühe päeva kõnekeskuses ja nõudepesijana hotellis.
thumb|Dev Patel (2013)
Seejärel mängis Patel prints Zukot india päritolu filmilavastaja M. Night Shyamalani filmis "Viimane õhutaltsutaja", mis esilinastus 1. juulil 2010 ja sai väga laialdase negatiivse kriitika osaliseks. Kuigi filmi saatis kassaedu, oli kriitika hävitav ja Patel nomineeriti isegi halvima kõrvalosatäitmise eest Kuldse Vaarika auhinnale. Seejärel astus ta üles lühifilmis "The Commuter", mis lavastati Nokia N8 nutitelefoni reklaamimiseks Suurbritannias. Nokia Suurbritannia jooksuvõistluse võitjad said võimaluse osaleda filmis koos Pateliga. Kogu film võeti üles nimetatud nutitelefoniga.
2011. aastal mängis ta John Maddeni lavastatud filmis "Parim hotell Indias" ja 2015. aastal selle järjena valminud filmis "Teine parim hotell Indias" koos Briti teatri ja kino suurte tähtede Judi Denchi, Maggie Smithi ja Bill Nighyga. Sonny Kapoori rolli jaoks pidi ta võtma tunde, et lihvida oma india-inglise aktsenti, sest ta rääkis inglise keelt nii inglispäraselt, et produtsendid ei pidanud teda Indiast pärit tegelaskuju jaoks sobivaks ega usutavaks. 2012. aastal sai ta kõrvalosa Ameerika Ühendriikide telekompanii HBO sarjas "Uudistetuba", mis on jooksnud kolm hooaega ja kus ta mängib blogija Neal Sampati. Samuti mängis ta samal aastal koos James Franco ja Heather Grahamiga naispornostaari elust rääkivas filmis "About Cherry".
Isiklik elu
Aastatel 2009–2014 oli tal suhe oma kaaspeaosatäitja Freida Pintoga filmist "Rentslimiljonär". 10. detsembril 2014 teatasid nad oma lahkuminekust.
Michael Richard Delgado de Oliveira
Michael Richard Delgado de Oliveira (tuntud lihtsalt kui Michael; sündinud 12. märtsil 1996 Poxoréus) on Brasiilia jalgpallur, kes mängib ründajana Saudi Araabia kõrgliiga klubis Al Hilal.
Ta alustas klubikarjääri Goiási osariigi klubides. Goiási osariigi meistrivõistluste kõrgeimas divisjonis mängis ta esmakordselt 2017. aastal Goianésia meeskonnas. Seejärel liitus ta Brasiilia esiliiga klubiga Goiás. 2018. aastal tuli ta Goiásega Goiási osariigi meistriks. 2018. aastal lõi Michael Goiáses mängides Brasiilia esiliigas seitse väravat ja 2019. aastal Brasiilia kõrgliigas üheksa väravat. 2019. aasta hooaja lõpus valiti ta Brasiilia kõrgliiga hooaja parimaks uustulijaks.
2020. aasta jaanuaris liitus ta Brasiilia suurklubi ja valitseva Brasiilia meistri Flamengoga. Kuigi ta tuli 2020. aastal Flamengoga Brasiilia meistriks, ei suutnud Michael ise sel aastal Brasiilia kõrgliigas mitte ühtegi väravat lüüa. 2021. aasta hooajal tegi ta vigade paranduse, lüües Brasiilia kõrgliigas 14 väravat ning ta valiti liiga hooaja sümboolsesse koosseisu.
Port Harcourt
Port Harcourt on linn Nigeeria lõunaosas, Riversi osariigi keskus.
Michael Richard Delgado de Oliveira
2022. aasta jaanuaris sõlmis ta kolme ja poole aasta pikkuse lepingu Al Hilaliga.
Port Harcourt
Port Harcourt asub Nigeri jõe deltas Bonny jõe ääres.
Port Harcourt asutati 1913. aastal, kui rajati sadam söe eksportimiseks. Linn sai nime Suurbritannia kolooniate ministri Lewis Harcourti järgi. Esimese maailmasõja ajal oli linnas sõjaline tugipunkt operatsioonideks tollases Saksamaa koloonias Kamerunis.
Linn on tööstuskeskus, eelkõige Nigeeria naftatööstuse keskus. Port Harcourti rahvusvaheline lennujaam on Nigeeria suuruselt kolmas lennujaam.
Linnas on Riversi osariigi tehnikaülikool ja Port Harcourti ülikool.
pisi|tühi|Ülal ärirajoon, keskel lennujaam ja liikluspilt kesklinnas, all valitsushoone
Ajumassi ja kehamassi suhe
Ajumassi ja kehamassi suhe on looma peaaju massi ja kehamassi suhe.
Oletatakse, et see näitaja on looma intellekti ligikaudne hinnang, kuigi paljudel juhtudel on see hinnanguna eksitav.
Ontoloogiline sidumus
Ontoloogiline sidumus (inglise keeles ontological commitment) on Willard Van Orman Quine'i artiklis "Sellest, mis on olemas" ("On what there is", 1948) kasutusele võetud mõiste, mille ta on defineerinud järgmiselt: "teooria on kohustatud nendeks ja üksnes nendeks entiteetideks, millele peavad teooria seotud muutujad suutma osutada selleks, et teoorias esitatud väited oleksid tõesed." (Quine 2008: 649) ) ("a theory is committed to those and only those entities to which the bound variables of the theory must be capable of referring in order that the affirmations made in the theory be true.“(Quine 1948: 33)
Quine'i sõnul lähtub iga keelekasutaja ontoloogiast, eeldades entiteetide, millest ta räägib, olemasolu. Sellist eeldust nimetas Quine sidumuseks. Seega saab Quine'i järgi teooriaid mõista ainult seoses keeleliste viidete süsteemiga, mis on seotud tõetingimustega, mis annavad teada, missugune peab maailm olema, et teooria oleks tõene.
Teooria ontoloogiline sidumus on entiteet või entiteetide liik, mis peab eksisteerima, et teooria oleks tõene.
Colubroidea
Colubroidea on madude ülemsugukond.
Klassifikatsioon
pisi|[[Harilik rästik ]] pisi| [[Kare puurästik]] pisi| [[Rombiline kärnrästik]] pisi| [[Macrovipera schweizeri]]
Ülemsugukonda Colubroidea klassifitseeritakse roomajate andmebaasis järgmised madude sugukonnad :
3. Tartu kütipolk
3. Tartu kütipolk, ka 3. Tartu Eesti kommunistlik kütipolk (vene Юрьевский (Тартуский) эстонский коммунистический стрелковый полк) oli Nõukogude Venemaa Punaarmee koosseisus 1918. aastal moodustatud sõjaväeosa.
Polgu moodustamine
Nõukogude Tartu kütipolgu formeerimisele pandi alus pärast Saksa keisririigi vägede pealetungi Mandri-Eestile ja Eesti okupeerimise järel Nõukogude Venemaale taganenud Eesti Punakaardi salkadest. Tartu ja Rakvere salkadest moodustati Tartu pataljon, teistest salkadest Jamburgi pataljon ..
Pärast Saksamaa keisririigi ja Nõukogude Venemaa vahel Brest-Litovskis sõlmitud rahulepingut jäeti salga osa Jamburgi, kus Tartu-Putilovi salgaga liideti Eestist väljataganenud Tartu ja Rakvere punakaardisalgad August Lillakase juhatusel ning üksus nimetati ümber Tartu-Putilovi pataljoniks, kuna pataljoni koosseisu liideti ka Petrogradi Putilovi tehase bolševikke toetavad eestlastest töölised.
Mais 1918 ühinesid Jamburgis Tartu-Putilovi pataljoniga Jamburgis asuvatest mitmetest väikestest salkadest moodustatud Jamburgi pataljon ning mais 1918 Gattšinas asunud väeosa nimetus muudeti '''5. Tartu-Jamburgi polguks'''. Polku kuulus 2 kolmeroodulist pataljoni, ratsaluure-, kuulipilduja-, side- ja majanduskomando.
Hiljem nimetati polk ümber '''15. Tartu jalaväepolguks' (vene 15-й (Юрьевский) Тартуский пехотный полк''), mis võttis alates augustist 1918 osa lahingutest Põhjarindel 6. armee koosseisus, Vene kodusõjas.
3. jaanuaril 1919 määrati Punaarmee eesti väeosad 6. kütidiviisi koosseisu ja moodustasid selle III brigaadi. Selle ajani olid punased eesti kütipolgud olnud ainult 6. kütidiviisi operatiivalluvuses. Eesti kütipolkudest moodustati 3. KD III brigaad ja muudeti ka polkude numbreid: 1. Tallinna polgust sai 52. Tallinna polk, 2. Viljandi polgust sai 53. Viljandi polk ja 15. Tartu polgust sai '''54. Tartu kütipolk' (vene 54-й Тартуский коммунистический стрелковой полк'').
18. veebruaril 1919 moodustati Vene SFNV sõjakomissar Lev Trotski käsul Eesti Punaarmee, 1. Eesti Kütidiviisi, '''3. Tartu Eesti kommunistlik kütipolk''' lülitati aga koos Punaarmee venelastest koostatud 6. ja 10. kütidiviisiga Vene SFNV Punaarmee 7. armee koosseisu.
Eesti Vabadussõjas
22. novembril 1918 võttis 7. armee juhatus ette esimese rünnaku Narvale, kuid Punaarmee pealetung löödi kaotustega tagasi.
28. novembril 1918 alustasid Punaarmee 7. armee väeosad uut frontaalrünnakut Narva rindel. Esimene kolonn, pidi vallutama Narva ja jätkama pealetungi Tallinna suunas, kolonni koosseisu kuulusid Tartu ja Viljandi kütipolgud ja 6. kütidiviisi 46. küti (endine 4. Narva) polk ja 47. kütipolk ja Üksik Jamburgi salk. Frontaalrünnakut toetas Voldemar Pussi 750-meheline meremeeste dessantsalk.
6. detsembril 1918 alustas Punaarmee uuesti pealetungi ning piki Narva-Tapa raudteed tegutsesid peamise löögijõuna Tartu ja Viljandi kütipolgud. Punaarmee 6. kütidiviis tungis edasi: parema kolonniga üle Jõhvi Tapa peale (46. ja 15. Tartu kütipolk 1800 mehe ja 12 suurtükiga), vasak kolonn üle Vasknarva Paide peale (3. Soome ja 47. Kütipolk 1000 mehe ja 4 suurtükiga).
15. detsembril osales Tartu kütipolk Rägavere lahing Kunda jõe joonel, lahingukorra kohaselt ründas Tartu kütipolk lõuna pool raudteed (1300 meest 8 suurtüki ja 26 kuulipildujaga), põhja pool aga Tallinna kütipolk (500 meest 10 suurtüki ja 7 kuulipildujaga) koos väiksemate väeosadega. Tartu kütipolgu ümberhaaramismanöövri ähvardusel pidi Eesti armee taganema ning selle tulemusena 16. detsembril hõivasid Punaarmee väeosad Rakvere.
3. jaanuaril 1919 määrati Punaarmee eesti väeosad 6. Kütidiviisi koosseisu ja moodustasid selle III brigaadi. Selle ajani olid punased eesti kütipolgud olnud ainult 6. laskurdiviisi operatiivalluvuses. Eesti kütipolkudest moodustati 3. KD III brigaad ja muudeti ka polkude numbreid: 1. Tallinna polgust sai 52. Tallinna polk, 2. Viljandi polgust sai 53. Viljandi polk ja 15. Tartu polgust sai '''54. Tartu polk' (vene 54-й Тартуский коммунистический стрелковой полк'').
4. jaanuaril 1919 Kehra lahingus Kehra raudteejaama lähedal lõi Eesti soomusrong nr 1 tagasi Tartu kütipolgu 2. pataljoni rünnaku ning sundis polgu kaotustega taanduma. Lahingute käigus Aegviidu piirkonnas moodustati 54. Tartu polgu juurde valitud punaväelastest partisanisalk – 8. rood, mille suurus oli ca 70 punaväelast ja mille ülemaks oli Areschkin.
7. jaanuaril 1919 alustas Eesti armee üldist pealetungi ning Tartu kütipolk taandus Rakverre.
11. jaanuaril 1919 maandati Kundas Eesti vägede dessant, mis piiras ümber Võle küla juures asuvad Tartu kütipolgu üksused, ööl vastu 12. jaanuari jättis 6. kütidiviis maha Rakvere ning 16. jaanuaril Jõhvi.
17. jaanuaril 1919 maandas Eesti armee dessandid Utria-Mereküla rajooni ja Narva-Jõesuusse, tungides põhjast Narva eeslinnadesse. Et ümberpiiramist vältida, andis 6. kütidiviis käsu taanduda Narva jõe idakaldale. Taandumist katsid Tartu ja Viljandi kütipolkude osad, kes viimastena lahkusid Narvast 19. jaanuari varahommikul kandes raskeid kaotusi lahingutes linna vallutanud Martin Ekströmi Soome vabatahtlikega.
Pärast Nõukogude Punaarmee väljatõrjumist Põhja-Eestist andis 18. veebruaril 1919 Vene SFNV sõjakomissar Lev Trotski käsu luua Eesti Punaarmeed, mis moodustati 7. armee Pihkva väegrupist. 7. armee koosseisu lülitati 6. ja 10. kütidiviisid ja moodustatud 1. Eesti Kütidiviis, mille koosseisu liideti ka '''3. Tartu Eesti kommunistlik kütipolk'''.
Mais 1919 asus 3. Tartu Eesti kommunistlik kütipolk kaitsejoonel Pihkva rajoonis Novaja-Derevnja juures ning 1. Tallinna kommunistlik kütipolk Traitsa-Mitkovitsa vahel; 2. Viljandi kommunistlik kütipolk Pasina-Gora vahel.
1919. aasta mai lõpul tulid Punaarmeest Eesti poolele üle 1. Eesti Kütidiviisi komandör Leonhard Ritt ja I brigaadi komandöri August Aints ning 24. mail 1919 asusid Eesti armee 2. Diviisi üksused rünnakule Petseri ja Pankjavitsa vahelises lõigus. Eesti kütidiviisi I brigaadi üksused jäid täielikult ilma igasuguse operatiivse juhtimiseta, katkes side armee ja kütidiviiside vahel, mis tõi kaasa üleüldise koordineerimatuse ning diviisi I brigaadi üksused, sh 3. Tartu EKP taganesid kogu rindel ning 25. mai õhtuks vallutati Petseri Punaarmee valdusest tagasi.
Loovustehnika
Loovustehnika on meetod loovuse ergutamiseks ja uute ideede sihipäraseks esilekutsumiseks, et leida visioon või lahendada probleem.
Loovustehnikaid võib jaotada järgmistesse kategooriatesse:
Ideede genereerimise tehnikaid on palju ja sageli on eri nimetuste all esinevad võtted tegelikult ühe ja sama sisuga. Pole mingit kindlat reeglit selle kohta, kuidas, millises järjekorras ja millise probleemi lahendamiseks teatud tehnikat tuleb rakendada. Siinkohal on oluline roll moderaatoril, kes peab otsustema tehnikate valiku ja rakendamise järjekorra. Kõige kindlam reegel teadasaamiseks, mis töötab ja mis mitte, on proovimine.
Taagepera sovhoos
Taagepera sovhoos oli sovhoos Eesti NSV-s Valga rajoonis Helme külanõukogus. Sovhoosi keskus asus Alal.
Loovustehnika
Moderaatori kohustuseks on valida sobivad tehnikad ja määrata nende kasutamise järjekord. Enne loovate probleemilahendustega tegelema hakkamist tuleb meeskonnaliikmed tegevuseks ette valmistada. Selleks võib rakendada lihtsamaid või keerulisemaid "jäälõhkumisülesandeid". Oluline on panna inimesed rääkima ja sisse elama. Siin võiks rõhku panna n-ö parema ajupoolkera aktiveerimisele, et soodustada divergentset mõtlemist – need meeskonnad, kes oskavad naerda ja nalja teha, on paremini ettevalmistatud ideede genereerimiseks.
Eesti Suursaatkond Canberras
Eesti Suursaatkond Canberras on Austraalias Canberras asuv Eesti suursaatkond. Hoonet kasutab ka Soome Suursaatkond Canberras. Suursaatkond avati veebruaris 2015.
Taagepera sovhoos
Taagepera sovhoos moodustati 1959. aastal varasemate väiksemate majandite liitmise teel.
1983. aasta seisuga oli sovhoosi üldpindala 8168 hektarit, sellest põllumajanduslikku maad 4508 hektarit. 1978. aasta seisuga oli haritavat maad ca 3400 hektarit. Sovhoosi töötajate arv 1976. aasta seisuga oli 261.
Eesti Suursaatkond Canberras
Suursaadik on alates 2019. aastast Kersti Eesmaa.
Taagepera sovhoos
Sovhoos tegeles peamiselt taime- ja loomakasvatusega.
Sovhoosi direktor oli aastatel 1974–1978 Helmo Hainsoo, 1980. aastatel Guido Laube.
Sovhoos likvideeriti 1993. aastal.
Tetnuldi
Tetnuldi on mägi Suur-Kaukasuse mäestiku Peaahelikus Gruusia Svanethi piirkonnas.
Tetnuldi on Suur-Kaukasuse mäestiku kõrguselt kümnes tipp.
Mäe esmavallutajaks loetakse Briti juristi ja mägironijat Douglas Freshfieldi, kes jõudis tippu 1896. aastal.
2016. aasta veebruaris avati mäel suusakeskus.
Om mani padme hum
pisi|Om mani padme hum pisi|Palveveskid mantraga "Om manipadme hum" Oṃ maṇi padme hūṃ või oṃ maṇipadme hūṃ (sanskriti keeles: ओं मणिपद्मे हूं, oṃ maṇipadme hūṃ , ‘om, kalliskivilootoses, hum’) on 6-silbiline mantra, mida mahayana budismis, eriti Tiibeti budismis, seostatakse Avalokitešvara neljakäelise vormi Shadakšariga (tiibeti Chenrezig, hiina Guanyin), kaastunde bodhisattvaga.
Usutakse, et mantra korduv lausumine tagab Avalokitešvara kaitse kõikvõimalike viletsuste ja hädaohtude eest, samuti seda, et mantrat lausudes on võimalik ümber sündida Avalokitešvara buddhaväljal.
Mantra silpe seostatakse kuue olemasolu valdkonnaga, vadžrajaana kujustamisharjutustes ka Dhjaanibudadega.
"Om mani..." kui Avalokitešvara mantrale viidatakse esmakordselt Kāraṇḍavyūha Sūtra tekstis, mis pärineb kas hilisest 4. sajandist või varasest 5. sajandist pKr. Selles suutras ütleb Buddha bodhisattva Avalokitešvarale, et "Om mani..." retsiteerimine helile keskendudes viib samādhi seisundi saavutamiseni.
Mani tähendab "kalliskivi" või "pärli" ja Padma tähendab "lootoslille", budistlikku püha lille. Mantrat austavad eriti dalai-laama pühendunud, kuna teda peetakse Chenrezigi ehk Avalokitešvara kehastuseks. Tiibeti kultuuri aladel on seda mantrat sageli kirjutatud kultusobjektidele, kividele, puudele, majaseintele jm või kirjutatud palveveskisse paigutatud paberile, sest see suurendavat mantra toimet.
Õigekiri
Mantrat kirjutavad erinevad budistlikud koolkonnad ja õpetajad mitut moodi. Mõnikord liidetakse maṇipadme üheks liitsõnaks, mitte kaheks sõnaks. Sanskriti kirjas ei ole trükitähti, seega translitereeritud mantrates kasutatakse suurtähti täiesti irratsionaalselt, kord on kõik tähed suurtähed, teisal algavad sõnad suure algustähega või on kõik kirjatähed. Läbiva suurtähega kirjutatakse tavaliselt vanemad teadustööd ja Tiibeti Sadhana tekstid.
Tähendus
pisi|Mööda Zanskari teid reisides seisab matkaja sageli vastamisi Mani seintega, mille kivid on kaetud peenelt nikerdatud kirjaga "Om Mani Padme Hum". Kividest tuleks mööduda vasakult poolt, päripäeva, nii nagu maa ja universum pöörlevad vastavalt budistlikule õpetusele
Mantrat tõlgendavad erinevad koolkonnad ja õpetajad mitmeti, isegi pelgalt hääletämbril on suur tähendus. Mantra keskosa, maṇi padme, tõlgendatakse sageli kui "kalliskivi lootoses", sanskriti keeles on mani "kalliskivi, pärl, cintamani (alk. "tarkade kivi"), mis asub Padma "Lootose" sees, kuid Donald Lopezi sõnul on palju tõenäolisem, et maṇi padme on tegelikult üte, mitte kohakääne, kõnetades bodhisattvat nimega maṇi padme, "Kalliskivi-Lootos", mis on alternatiivne epiteet bodhisattva Avalokitešvarale. Sellele eelneb om silp ja seejärel hum, mõlemad on ilma keelelise tähenduseta hüüdsõnad. Lopez märgib samuti, et enamik Tiibeti budistlikke tekste peab mantra tõlget teisejärguliseks, keskendudes selle asemel 6-silbilise mantra vastavusele teiste budistliku traditsiooni erinevate kuueliste rühmadega. Näiteks Tsangsar Tulku Rinpoche laiendab Chenrezigi Sadhanas mani padme mantra tähendust, öeldes, et selle 6 silpi esindavad kuue olemise vormi puhastumist.
Kāraṇḍavyūhasūtra
Mantrat on kirjeldatud esimest korda Kāraņḑavyūha Sūtras 11. sajandil. Kāraņḑavyūha Sūtra (eesti keeles "Buddha öeldud Mahayana Hindamatu Aarde Kuninga Sūtra"), mis on osa mahayana, nt Tiibeti, kaanonist. Selles suutras ütleb Buddha Śākyamuni: "See on kõige kasulikum mantra. Ma palvetasin kõigi miljoni Buddha poole ja seejärel sain selle õpetuse buddha Amitabhalt."
Maṇi Kambum
Tavapäraselt arvatakse, et seda müütilis-ajaloolist tekstikollektsiooni õpetas keiserlik Kuningas Songtsen Gampo VII sajandil. Kuningas Songtsen Gampot peetakse Padmapậni (Avalokitešvara) kehastuseks. Kui Padmapāni nägi Tiibeti rahva kannatusi purunes ta pea tuhandeks killuks. Buddha Amitabha, kelle paremast silmast Padmapāni, punane kiir, oli emaneerunud, andis oma õpilasele ja pojale 11 pead, asetas käe tema peade kohale ja õnnistas teda mantraga "Om Mani Padme Hum". Kuningas Songtsen Gampo kirjutas Maņi Kambumi üles ja peitis ta kolme erinevasse kohta Lhasa Jokhang'i templis, nt Hayagrīva raidkuju jalge ette ning yakṣa Nāga Kubera kuju paremasse reide. Esimesed kaks termat avastasid 12. sajandi keskel aardeotsijad. Kolmas terma leiti 13. sajandil.
14. dalai-laama
pisi|Dalai-laama "Väga hea on retsiteerida mantrat "Om mani padme hum", kuid seda tehes, tuleks mõelda selle tähendusele, aga see tähendus on kuue silbi kohta väga-väga suur. Esimene "Om", koosneb kolmest tähest A, U ja M ning sümboliseerib harjutaja ebapuhast keha, kônet ja meelt, ta sümboliseerib ka Buddha puhast ülendatud keha, kônet ja meelt. [...] Puhas keha, kõne ja meel saavutatakse, kui järk-järgult loobutakse teadmatutest seisunditest ja need puhastatakse. Kuidas seda teha? Neli järgmist silpi näitavadki teed, meetodit, kuidas seda teha. "Mani" tähendab kalliskivi ja sümboliseerib meetodi osiseid: altruistlikku soovi saada valgustatust, kaastunnet ja armastust. [...] Kaks silpi "Padme" tähendab lootost ja see sümboliseerib tarkust. [...] Puhtus tuleb saavutada läbi jagamatu meetodi ja tarkuse ühtsuse, mida sümboliseerib viimane silp "Hum", mis näitab jagamatust. [...] Seega 6 silpi – "om mani padme hum"  tähendavad, et sõltudes mantra, jagamatu meetodi ja tarkuse liidu, praktiseerimisest saate muuta oma ebapuhta keha, kône ja meele puhtaks ülendatud Buddha kehaks, kôneks ja meeleks. Öeldakse, et sa ei peaks otsima budasust väljastpoolt ennast; substantsid selle saavutamiseks asuvad sinu sees. [...]"
Dilgo Khyentse Rinpoche
"Kuigi mantrat "Om Mani PadMe Hum" on lihtne öelda, on see üsna võimas, sest sisaldab sisuliselt kogu õpetust. Kui sa ütled esimest silpi "Om", oled õnnistatud, see aitab sul saavutada heldemeelsuse täiuslikkust. "Ma" aitab täiustada puhast eetikat ja "Ni" aitab saavutada täiuslikkust tolerantsuses ja kannatlikkuses. "PA", 4. silp, aitab saavutada tarmukuse täiuslikkust, "dMe" aitab saavutada kontsentratsiooni täiuslikkust ning 6. lõpusilp "Hum" aitab saavutada täiuslikku tarkust. Sel viisil ettekantud mantra aitab saavutada täiuslikkust kuues paramitās heldemeelsusest kuni tarkuseni. Nende kuue täiuslikkuse teed on kõndinud kõik Buddhad kolm korda. Mis võiks olla tähtsam, kui öelda mantrat ja täita kuus täiuslikkust? "
Karma Thubten Trinley
"Need on 6 silpi, mis takistavad taassündi tsüklilise olemasolu kuude ilma. Selle mantra sõna–sõnaline tõlge on "OM Kalliskivi Lootoses HUM", kus "OM" takistab uuestisündi jumalate ilma, "MA" takistab uuestisündi Asurade (Titaanide) ilma, "NI" hoiab ära taassünni inimeste ilma, "PA" takistab uuestisündi loomade ilma, "DME" takistab uuestisündi näljaste vaimude Prētade ilma ja "HUM" takistab taassündi põrguilma. "
Teosoofia
pisi|Tattvate süsteem lääne okultismis. Tejas (tuli-punane), Prithivi (maa-kollane), Apas (vesi-sinine), Vayu (õhk-sinine), Akaša (vaim-indigo)
Lääne inimestel on vähe teadmisi latentse heli jõust, akašilisest vibratsioonist, mis võib olla loodud neile, kes mõistavad, kuidas hääldada teatud sõnu. "OM" või "Om mani padme hum" on vaimne side kosmiliste jõududega, kuid ilma teadmisteta, mis järjekorras silbid seisavad, ei ole võimalik midagi saavutada. OM on muidugi AUM, mida võib hääldada 2-, 3- või 7-silbilisena, luues erinevaid vibratsioone. Tähed, näiteks vokaali helid, vastavad nootidele, seega ka numbritele ja värvidele, ka "jõududele" ehk Tattvatele. Universum koosneb Tattvatest, seega tekib vokaalide hääldamisel jõud. Helena Petrovna Blavatsky ütleb oma suurtraktaadis "Salaõpetus": "Mitte ainult planeetide vaid ka sodiaagi tähtkujude värv ja number vastab alfabeedi igale tähele, seega on vaja selgelt hääldada igat silpi, isegi tähte. Et muuta Buddhi toimivaks, peaks näiteks alustama esimesi mantrami sõnu noodilt MI. Aga MI-d tuleks veelgi rõhutada visualiseerides kollast värvi, mis vastab sellele helile ja panna tähele igat tähte M mantrast "Om mani padme hum".  Seda mitte sellepärast, et M on nime samas kohas nii rahvakeelses sanskritis kui senzaris, vaid kuna täht M järgneb esimesele tähele ja on selles pühas valemis nii 7. kui 4. kohal. Nagu Buddhi on see 2., ja Buddhi-Manas kombineerituna 2. ja 3."
Teisendus
pisi|Tiibeti keelne Avalokitešvara mantra "Om Mani Padme Hum Hri" Roderick S. Bucknell arvab, et täielik Avalokitešvara mantra sisaldab lõpus silpi hrīḥ (sanskriti: ह्रीः [ɦri ː h]), mida on ikonograafiliselt kujutatud silbilise mandala keskel, nagu võib näha Potala palee lagede kaunistustel. Silpi hrīḥ ei hääldata alati kuuldavalt ja seda võib tahtlikult resoneerida "sisemiselt" või "salaja".
Tiibeti budismi
Mantrat mainitakse esimest korda teadaolevalt Karandavyuha Sūtra 's Taishō Tripiṭaka poolt 1050. aastal. Kuid mõned budismi õpetlased väidavad, et selle mantra praktiseerimine Tiibeti budismis sai alguse Sadhanamalast, st sadhanade kogumikust, mille ilmumisaastaks märgitakse 1165 pKr.
Sufi variatsioon
Seda mantrat praktiseerivad mõnede muudatustega ka sufid Naqshbandi vaimsest ordust (tariqa), mille tuntuim õpetaja oli Omar Ali-Shah ja mida praegu juhatab tema poeg Arif Ali-Shah. Idries Shah, Omar Ali-Shah'i noorem vend, kuigi moslem, ei olnud traditsiooniline islami sufi, vaid tõeline integralist. Idries oli suure õpetaja Georgi Gurdjieffi (Gurdžijevi) õpilane. Kui Gurdjieff, kellel polnud luba sufisid õpetada, 1949.a. suri, olid tema õpilased segaduses. Idries Shah võttis nad oma vaimse juhtimise alla. Esimene asi, mida ta tegi, oli budistliku mantra "Om Mani Padme Hum" õpetamine.
Islami tarkuse traditsioon selgitab Mani kui "kalliskivi", Jumalat, kes rääkis läbi Sõnumitooja ja ütles: "Inimene on minu saladus ja Mina olen Tema. Sisemine gnosis on vaimne olemus ("ilm al-Batin") on üks minu saladustest. Ainult mina panen selle oma hea sulase südamesse ja keegi teine ei tea tunne olemust peale minu." Seega sufistlikust seisukohast viitab ja kiidab budismi kõrgeim mantra algupärast Valgust igaühes meis, budistid nimetavad seda Buddha loomuseks (ärganud loomuseks), mitte dualistlikuks seisundiks, sufid kutsuvad seda Sirr (sisemiseks saladuseks) ja Nur (Valgus).
Karlson
Statistika
2022. aasta 1. jaanuari seisuga oli Eestis perekonnanimi Karlson 218 inimesel: 104 mehel ja 114 naisel. Perekonnanimede levikult oli Karlson meeste puhul 784. kohal ja naiste puhul 766. kohal.
Biefvillers-lès-Bapaume
pisi|Biefvillers-lès-Bapaume'i kirik
Karlson
Statistika
19. sajandi algul pandi pärisorjusest vabastamise käigus Eesti maakondade 41 erinevas mõisavallas talupoegadele nimeks	Carlson, Carlsohn, Karlsohn ja Karlson. Neist üksteist mõisavalda asusid nii Viljandimaal kui Tartumaal, viis Pärnumaal, neli Võrumaal, kolm Saaremaal, teistes maakondades vähem.
Nimede eestistamise käigus loobuti nimest Karlson 66 korral, kui 1935.–1940. aastal võeti uuteks nimedeks Kaldoja ja Karlep kolmel, Kaarde, Kalvet, Ojamets, Kariste ja Orumets kahel juhul, lisaks võeti nimedeks Aava, Ellerhein, Kaaremäe, Kaarlepp, Kaarmäe, Kaarsoo, Kaja, Kaljurand, Kaljuste, Kasemaa, Lillemets, Nõmmeleht, Põldur, Takk, Tulp jne.
Biefvillers-lès-Bapaume
Biefvillers-lès-Bapaume on väike põllumajandusküla vahetult Bapaume'i kõrval ja 19 km Arrasist lõunas. See oli Prantsuse-Preisi sõja ajal Bapaume'i lahingu operatsioonideteatris.
Ryosuke Yamanaka
Ryosuke Yamanaka (jaapani keeles 山中 亮輔 Yamanaka Ryōsuke; sündinud 20. aprillil 1993) on Jaapani jalgpallur, kaitsja.
Koondisekarjäär
Jaapani jalgpallikoondises on ta alates 2018. aastast mänginud 2 mängu.
Võssokopillja
Võssokopillja (inglise keeles Vysokopillya) on alev Ukrainas Hersoni oblastis Berõslavi rajoonis. 2021. aasta seisuga oli seal 3899 elanikku.
Võssokopillja Venemaa 2022. aasta Ukrainasse sissetungi perioodil
Alates 2022. aasta märtsist kuni sama aasta septembrini okupeerisid Võssokopillja alevit Venemaa Föderatsiooni relvajõud.
2022. aasta mai lõpus teatati, et asulas on lahingute tagajärjel hävinud administratiivhooned. Lisaks ei olnud asulas elektrit ja gaasi ning oli puudus joogiveest, toidust ja meditsiinitarvikutest. Kohalikud teatasid ka 25 tsiviilisiku hukkumisest.
2022. aasta 4. septembril teatasid Ukraina relvajõud asula vabastamisest.
Hermann Franz Karl Neumann
Hermann Franz Karl Neumann (19. märts/31. märts 1830 Riia – 26. märts/7. aprill 1870) oli Eesti vaimulik.
Neumann õppis aastatel 1843–1850 Riia Kubermangugümnaasiumis. Tartu Ülikooli usuteaduskonnas õppis ta aastatel 1850–1854. Prooviaastal oli ta Tarvastu Peetri koguduses Paul Carlblomi juures. Ordineeriti 1. detsembril/13. detsembril 1857 Riias õpetajaks.
Oli aastatel 1857–1858 Pärnu, Viljandi ja Tartu praostkonna vikaarõpetaja. Aastatel 1858–1870 oli ta (introdutseeriti 22. juunil/3. juulil 1858) Sangaste ja Laatre Püha Laurentsiuse koguduse õpetaja.
Twice
pisi|Twice esinemas tuuril USA-s (2022)Twice (korea keeles 트와이스; jaapani keeles トゥワイス) on Lõuna-Korea tüdrukuteansambel JYP Entertainmenti all. Ansambel loodi tõsielusaates "Sixteen". Bändis on üheksa liiget: Nayeon, Jeongyeon, Momo, Sana, Jihyo, Mina, Dahyun, Chaeyoung ja Tzuyu.
Twice tegi debüüdi 2015. aastal lauluga "Like Ooh-Ahh". Nende järgmine laul "Cheer Up" osutus väga menukaks ning ansambel tõusis edetabelite tippu. Nad võitsid 2016. aasta Lõuna-Korea muusikaauhinnagaladel Mnet Asian Music Awards ja Melon Music Awards kaks aasta parima laulu (Song of the Year) auhinda. Järgmine singel "TT" albumilt "Twicecoaster: Lane 1" püsis neli nädalat Lõuna-Korea muusikaedetabelite tipus ning album ise oli 2016. aasta kõige müüdum K-popi tüdrukuteansambli album. Edu jätkus lauludega "Knock Knock" ja "Signal", viimane neist valiti 2017. aasta Mnet Asian Music Awardsil taas aasta parimaks lauluks. Twice tegi Jaapani debüüdi juunis 2017. aastal albumiga "#Twice", mille läbimüük oli esimese nädalaga suurem kui ühegi teise Lõuna-Korea esineja albumil viimase kahe aasta jooksul Jaapanis. Sama aasta oktoobris andis Twice välja esimese algupärase jaapanikeelse singli "One More Time". Twice'i esimene täispikk album "Twicetagram" ja selle eriversioon "Merry & Happy" ning nende singlid "Likey" ja "Heart Shaker" aitasid ansambli populaarsust veelgi suurendada. 2018. aasta jaanuaris andsid nad välja järgmise jaapanikeelse singli "Candy Pop", mis sai samuti väga edukaks, seda on kaverdanud maailmakuulsad staarid nagu Camila Cabello ja Sabrina Carpenter. Laulu "Yes Or Yes" muusikavideot vaadati Youtube'is esimese 24 tunni jooksul üle 31,4 miljoni korra. 2020. aasta detsembriks oli grupp müünud rohkem kui kümme miljonit albumit Lõuna-Koreas ja Jaapanis, teenides sellega välja enim albumeid müünud k-pop'i tüdrukutegrupi tiitli.
Fänniklubi
Twice'i fänniklubi nimi on Once. Ansambli ametlikud värvid on aprikoosioranž ja magentaroosa. Nendes värvides andsid nad välja oma minialbumi Twicecoaster: Lane 1 kaks versiooni.
Diskograafia
Lõuna-Korea
Jaapan
Ingliskeelne muusika
Auhinnad
Auhinnad muusikaauhinnagaladelt (2018. aasta seisuga)
Järeltoimetamine
Järeltoimetamine on protsess, mille käigus muudab inimene masintõlgitud teksti, et luua sellest vastuvõetav sihttekst. Järeltoimetamisega tegelev inimene on järeltoimetaja. Järeltoimetamine erineb traditsioonilisest tekstitoimetamisest, millega muudetakse, täiendatakse ja parandatakse inimese loodud teksti. N-ö traditsioonilise toimetaja tööülesanded on keeletoimetamine, sisutoimetamine, tõlketoimetamine ja ka korrigeerimine. Masintõlgitud ja järeltoimetatud teksti võib soovitud kvaliteedi saavutamiseks hiljem täiendavalt muuta või väiksemate vigade kõrvaldamiseks korrigeerida.
Järeltoimetamine hõlmab masintõlgitud teksti parandamist nii, et see vastaks kliendi ja järeltoimetaja vahel kokku lepitud kvaliteeditasemele. Osalise järeltoimetamise (light post-editing) eesmärk on muuta sihttekst inimesele mõistetavaks, täieliku järeltoimetamisega (full post-editing) tehakse tekst ka stiililiselt ja grammatiliselt korda. Tänu masintõlke arengule kasutatakse masintõlke täielikku järeltoimetamist käsitsitõlke asemel järjest rohkem. Suur hulk tõlkeprogramme juba toetab masintõlgitud teksti järeltoimetamise võimalust.
Järeltoimetamine ja masintõlge
Masintõlget hakati eesmärgipäraselt kasutama 1970ndate lõpus suurtes institutsioonides (nt Euroopa Komisjon ja Pan-Ameerika Terviseorganisatsioon) ning hiljem suurkorporatsioonides (nt Caterpillar ja General Motors). Ka 1980ndatel avaldatud esimesed järeltoimetamist käsitlevad uurimused on seotud nende asutustega. 1990ndate lõpus, kui suurenes arvutite võimsus ja ühenduskiirus, hakkas ka masintõlge kiiremini arenema. Veebibrauseri kaudu sai masintõlget kasutada suurte otsimootorite tasuta lisana (nt Google Translate, Bing Translator, Yahoo! Babel Fish). Kuna masintõlge ei paku kaugeltki täiuslikku tulemust, hakati järjest enam rääkima järeltoimetamisest. Kuna nõudlus kaupade ja teenuste lokaliseerimise järele kasvab nii kiiresti, et inimtõlkijad ei suuda seda täita isegi mitte tõlkemälude ega muude tõlkeabitehnoloogiate abil, eeldavad valdkonda reguleerivad asutused (nt Translation Automation Users Society – TAUS), et masintõlge ja järeltoimetamine muutuvad järgnevate aastate jooksul järjest olulisemaks.
Osaline ja täielik järeltoimetamine
1980ndatel tehtud uurimuses eristati kaht järeltoimetamise taset, mis määratleti Euroopa Komisjoni tõlketeenuse kontekstis kui traditsiooniline ja kiire või täielik ja kiire. Tänapäeval kasutatakse peamiselt väljendeid osaline (light post-editing) ja täielik (full post-editing) järeltoimetamine.
Osalise järeltoimetamise korral sekkub järeltoimetaja teksti minimaalselt. Tema eesmärk on anda lõppkasutajale tekstist aimu. Eeldatakse, klient kasutab saadud teksti ainult oma asutuse siseselt; sageli juhtub see siis, kui tõlgitud teksti on vaja kätte saada väga kiiresti või seda kasutatakse väga lühikest aega.
Täieliku järeltoimetamise korral tegeletakse tekstiga põhjalikumalt ning selle eesmärk on saavutada kliendi ja järeltoimetaja vahel kokku lepitud kvaliteet. Eeldatakse, et tulemuseks on mitte ainult mõistetav, vaid stiililiselt asjakohaselt vormistatud tekst, mida saab kasutada nii enda tarbeks kui ka avalikult.
Täieliku järeltoimetamise käigus loodud kõrgeima kvaliteeditasemega tekst eeldatakse olevat inimtõlkest eristamatu. Varasem arvamus, et algusest peale tõlkimine on tõlkijale lihtsam kui masintõlgitud versiooni järeltoimetamine, on koos masintõlke arenguga muutunud. Paljud uurimused väidavad, et masintõlke järeltoimetamine on kiirem ja tõhusam kui n-ö nullist tõlkimine. Teatud keelepaaride ja teatud tekstitüüpide korral ning selliste tõlkemootorite kasutamisel, mis on treenitud kvaliteetsete valdkonnakohaste andmetega, võib järeltoimetamine pakkuda inimtõlkega sarnast kvaliteeti, ent soodsamalt.
Järeltoimetamise tõhusus
Tekst järeltoimetatakse siis, kui masintõlgitud toorteksti kvaliteet pole piisavalt hea ning vaja on inimtõlget. Tõlketööstuses soovitatakse järeltoimetamist kasutada juhul, kui see kiirendab tõlkimist võrreldes käsitsi tõlkimisega vähemalt kaks korda, osalise järeltoimetamise korral isegi neli korda.
Masintõlke tõhusust on siiski raske ennustada. Mitmesugused akadeemilised ja valdkondlikud uurimused on näidanud, et järeltoimetamine on üldiselt kiirem kui nullist tõlkimine olenemata keelepaarist või tõlkijate kogemusest. Siiski pole kindlat seisukohta selles, kui palju aega järeltoimetamine tegelikult kokku hoiab. Valdkondlike uurimuste järgi on ajasääst kuni 40%, ent osa teaduslikke uurimusi väidab, et see on reaalsetes töötingimustes tõenäoliselt pigem 15–20%. Eesti keelesuunal pole selliseid uurimusi varem tehtud.
Järeltoimetaja
Järeltoimetamine on alles suhteliselt noor valdkond. Järeltoimetaja ameti profiili pole põhjalikult uuritud. Osaliselt kattub see ka traditsioonilise toimetamisega. Ühest küljest arvatakse, et järeltoimetaja on tõlkija, kes on huvitatud vajalike oskuste omandamisest, teisalt peetakse heaks järeltoimetajaks kakskeelset inimest, kellel ei pruugi olla tõlkimiskogemust. Eeldatakse, et järeltoimetajal on oskus end tekstist distantseerida, kuna masintõlkega võib (eesti) keelde imbuda lähtekeelepärane lauseehitus ja kirjavahemärgistus, mistõttu mängib suurt rolli masintõlketööriista kasutaja asjatundlikkus ning eesti keele oskus. Samuti pole palju teada selle kohta, kes järeltoimetamist tegelikult teevad – kas professionaalsed tõlkijad, kas nad töötavad ettevõttes põhikohaga või on vabakutselised ning mis tingimustes nad seda tööd teevad. Paljudele kutselistele tõlkijatele on järeltoimetamine vastumeelne. Üks põhjus on see, et järeltoimetajatele makstakse üldiselt madalamate määrade alusel kui tavatõlkijatele. Sellest on kirjutanud rahvusvaheline kutseliste tõlkijate ja tõlkide assotsiatsioon (International Association of Professional Translators and Interpreters – IAPTI).
See, kui suure osa moodustab tõlkevaldkonnas järeltoimetamine, pole päris selge. Hiljutise uurimuse järgi pakub seda 50% tõlketeenuse pakkujatest, kuid neist 85% peab järeltoimetamise osakaaluks tõlkimises 10%.